title: Ammotragus lervia
text: O muflón de Berbería (Ammotragus lervia (Pallas, 1777)) ye un mamifero d'a orden d'os Artiodactyla y familia Bovidae que ye nativo d'as redoladas rocosas d'o Sahara y lo Sahel, manimenos ye present en reservas y vedaus de cazata d'atras partis d'o mundo.
  
  Os muflons de Berbería miden de 60 a 90 cm d'altaria dica l'huembro, con una longaria d'arredol de 1,5 m  y pesan de 40 a 140 kg. Son de color parda arenosa, s'enfoscan con a edat, con una tripera liucherament mas clara y una linea mas fosca a lo luengo d'a suya esquena. As partis superiors y as partis externas d'as garras son d'una color sora u grisenca uniforme. I hai bella mica de pelo embolicau en o garganchón (que s'extiende dica o peito en os masclos) con una grenya radida. Os cuernos tienen una sección transversal triangular. Os cuernos se curvan enta difuera, enta dezaga, dimpués enta adintro, y pueden brincar d'os 76 cm de longaria. Os cuernos son pro lisos, con liucheras corrucas evidents en a base a medida que l'animal madura.
  
  A suya dieta ye constituyida per líquens, hierbas, simients. fuellas de matullera y arbols como as alcacias.
  
  Referencias
  
  Vinclos externos 
  
  Bovidae